**Preverjanje in ocenjevanje znanja pri družboslovnih predmetih**

**Preverjanje znanja**

 Pri pouku uporabljamo enega ali več od naslednjih načinov preverjanja znanja:

* **pisno preverjanje znanja z namenom preverjanja znanja (testi)**
* **ustno preverjanje znanja s postavljanjem ustnih »testnih« oz. »kontrolnih« vprašanj**
* **krajše pisne naloge (referati, seminarske naloge ipd.)**; učitelj preveri znanje s pregledom le-teh,
* **domače naloge**; učitelj preveri znanje s pregledom le-teh,

Učitelj opozori na vrzeli v znanju – po potrebi ključen del snov ponovno razloži oz. usmeri dijake k načinu dopolnitve znanja (učbeniki, zapiski, medsebojna pomoč dijakov, tutorstvo ipd.)

**Preverjanja znanja se ne ocenjuje.**

**Preverjanje znanja je obvezno pred pisnimi ocenjevanji znanja.**

**Ocenjevanja znanja**

**Pri vseh oblikah ocenjevanja znanja upoštevamo P R A V I L N I K o ocenjevanju znanja v srednjih šolah** in **ŠOLSKA PRAVILA O OCENJEVANJU ZNANJA V SREDNJI ŠOLI JOSIPA IVANČNA GORICA**, ki so objavljena na spletni strani šole (<http://www.ssjj.si/o-soli/pravilniki-in-vloge/> ).

**Pisno ocenjevanje**

**Število pisnih preizkusov, tako kot vsa pravila pisnega in ustnega ocenjevanja vključno s kriteriji, sporoči dijakom učitelj na začetku šolskega leta**, praviloma že v uvodni uri. **Praviloma se piše 1 pisni preizkus na konferenčno obdobje**, če je pouka v letu 70 ur – drugačno št. preizkusov, kot rečeno, lahko napove posamezen učitelj za svoj predmet le ob začetku pouka v šolskem letu. S tem je zagotovljena javnost napovedovanja ocenjevanja.

Vsi deli pisnih preizkusov znanja morajo biti **točkovani.** Na vsakem testu mora biti točkovnik ali pa mora biti ta javno objavljen (v učilnici, na spletu ali posredovan pri pouku vsakega predmeta na začetku šolskega leta).

Po vračilu izdelkov učitelj, ki je v roku enega tedna, skupaj z dijaki pregleda ocenjen pisni preizkus, da se ugotovi morebitna napake pri ocenjevanju. Ocena se vpiše v eRedovalnico v ustrezni barvi (rdeči), pisni preizkus pa vrne dijakom po enem tednu.

Pri pisnem ocenjevanju  uporabljamo kriterij:

0 - 49 % = nzd

50 - 63 % = zd

64 - 76% = db

77 - 89 % = pd

90 - 100 % = odl

Če se v pisni preizkus nehote prikrade naloga oz. vprašanje, ki predstavlja neobravnavano snov, se tako nalogo oz. vprašanje izključi iz ocenjevanja. Zmanjša se skupno število točk in uporabi gornji kriterij.

**Ustno ocenjevanje**

**Ustno ocenjevanje je – tako kot pisno – napovedano.** Način napovedovanja ustnega ocenjevanja in posledice neupošte vanja pravil napovedovanja podrobno razloži vsak učitelj pri svojem pouku 1. šolsko uro v šolskem letu.

Dijak, ki se izogne napovedanemu ustnemu ocenjevanju, je vprašan nenapovedano.

Dijak pri ustnem ocenjevanju dobi **praviloma** **3 vprašanja** . Učitelj lahko postavlja podvprašanja, ki se neposredno nanašajo na vprašanje.

Ustno ocenjevanje traja praviloma  **največ 20 minut**, ocena pa se v ustrezni barvi (modri) čim prej vpiše v eRedovalnico.

Učitelj je učencu dolžan takoj in jasno povedati pridobljeno oceno, jo po potrebi utemeljiti, posebej ga mora opozoriti na pomanjkljivosti v znanju, če to ni postalo razvidno že med samim ocenjevanjem.

**Dijak pridobi praviloma (!) eno ustno oceno na konferenčno obdobje** in **izjemoma le najmanj eno v celem šolskem letu. Število ustnih ocenjevanj navzgor ni omejeno.**

**Ocenjevanje izdelkov dijakov**

**Učitelj lahko oceni tekstovne pisne izdelke (referate, seminarske naloge ipd.).** Ocene vpiše v redovalnico s posebno barvo (zeleno) – ti izdelki ne morejo nadomestiti ocenjevanj znanja (pisnih testov znanja, ustnih ocenjevanj) oz. le, če je to vnaprej določeno. Kriterije za ocenjevanje takšnih izdelkov posreduje učitelj na začetku šolskega leta oz. najkasneje pred začetkom izdelave teh izdelkov s strani dijakov.

**Učitelj lahko oceni grafične, likovne, kiparske in druge praktične izdelke** (npr. pri likovni vzgoji) – tudi v tem primeru posreduje učitelj kriterije ocenjevanja na začetku šolskega leta oz. najkasneje pred začetkom izdelave teh izdelkov s strani dijakov.

**Pogoji za nezadostno oceno na koncu 1. ocenjevalnega obdobja**

Dijak je ob koncu ocenjevalnega obdobja ocenjen z nezadostno oceno, če ima **več zgolj negativnih ocen** oz. te prevladujejo (povprečje ocen nižje od 2,0) oz. **če negativnih ocen ni popravil.**

**Pogoji za neocenjeno na koncu 1. ocenjevalnega obdobja**

Dijak je ob koncu ocenjevalnega obdobja ni ocenjen, če  **ni pridobil nobene ocene oz. potrebnih ocen** (zadostnega št. ustnih in pisnih ocen) ali ima **le eno nezadostno oceno**.

**Popravljanje nezadostne ocene in neocenjenosti na koncu 1. ocenjevalnega obdobja**

Učitelj mora najkasneje pred zaključkom 1. ocenjevalnega obdobja dijake seznaniti, kdaj in kako poteka popravljanje nezadostne ocene oz. neocenjenosti.

Dijak popravlja oceno enkrat v roku 14 dni po konferenci ali po dogovoru z učiteljem. Poteka ustno.

Učitelj se odloči ali bo dijak popravljal celotno ocenjevalno obdobje ali le posamezen del snovi. Vendar pa ta ocena v nobenem primeru ne nadomesti vseh ocen pridobljenih v ocenjevalnem obdobju, ampak se pri zaključevanju na koncu leta upošteva kot ena izmed vseh pridobljenih ocen. Vse vpisane ocene so namreč enakovredne.

**Zaključevanje ocen ob koncu šolskega leta**

**Ob koncu šolskega leta učitelj oblikuje končno oceno iz vseh ocenjevalnih obdobij.** Pri tem upošteva ali je dijak dobil potrebno št. ocen pri njegovem predmetu.

**Dijak, ki nima nobene pozitivne** **ocene oz. je povprečje ocen manj kot 1,5**, ne more biti pozitivno ocenjen.

**Dijak, ki ni ocenjen** **do konca pouka v šolskem letu**, je neocenjen in opravlja predmetni izpit iz celotne snovi.

**Dijak, ki je neocenjen ali nezadosten v enem ocenjevalnem obdobju**, v drugem obdobju pa je pozitiven, opravlja izpit le iz snovi neocenjenega oz. nezadostnega obdobja.

Pri oblikovanju ocene ob koncu šolskega leta upoštevamo dijakovo delo skozi vse šolsko leto, predvsem dijakov napredek oziroma nazadovanje, sodelovanje pri pouku, pisanje domačih nalog.

**Izpiti**

Izpiti iz družboslovnih predmetov so, če ne odloči o tem drugače ravnatelj, ustni.

Ustni izpit obsega 3 vprašanja kot pri ustnem ocenjevanju. Tudi ocenjuje se ga po enaki lestvici, kot je že navedeno pri ustnem ocenjevanju.

Če izpit poteka pisno, je kriterij ocenjevanja prav tak kot velja za pisna ocenjevanja med šolskim letom. Enako velja za morebitne praktične izdelke.

**Pregled št. ocenjevanj po predmetih v šolskem letu 2022/2023**

**Zgodovina**

1.konferenca: ena ustna, ena pisna ocena

2.konferenca: ena ustna, dve pisni oceni

Popravljanje negativne ocene (ali neocenjeno) - ustno, v roku 14 dni po konferenci ali po dogovoru.

**Geografija**

1.konferenca: ena pisna ocena, praviloma ena ustna ocena

2.konferenca: ena pisna ocena, praviloma ena ustna ocena

V šolskem letu dobi dijak najmanj eno ustno oceno. Število ustnih ocen navzgor ni omejeno.

Popravljanje negativne ocene (ali neocenjeno) - ustno, v roku 14 dni po konferenci ali po dogovoru.

**Sociologija**

1.konferenca: ena pisna ocena, praviloma ena ustna ocena

2.konferenca: ena pisna ocena, praviloma ena ustna ocena

V šolskem letu dobi dijak najmanj eno ustno oceno. Število ustnih ocen navzgor ni omejeno.

Popravljanje negativne ocene (ali neocenjeno) - ustno, v roku 14 dni po konferenci ali po dogovoru.

**Filozofija**

1.konferenca: ena pisna, ena ustna ocena

2.konferenca: dve pisni oceni

V šolskem letu dobi dijak najmanj eno ustno oceno. Število ustnih ocen navzgor ni omejeno.

Popravljanje negativne ocene (ali neocenjeno) - ustno, v roku 14 dni po konferenci ali po dogovoru.

**Likovna umetnost**

V šolskem letu dobi dijak najmanj dve oceni in sicer najmanj eno oceno iz likovnega snovanja in eno oceno iz umetnostne zgodovine. Učitelj iz obeh enakovrednih sklopov določi skupno oceno pod pogojem, da sta oba sklopa pozitivna.

Predvidoma v tem šol. letu:

- UZG: pridobimo ocene iz dveh kontrolnih nalog (pisno) za UZG (v vsakem polletju pol snovi, izjemoma pa ob koncu leta preverjanje za celoletno snov);

- LS: pridobimo ocene likovnih izdelkov – 2 likovni nalogi.

Število ocen navzgor ni omejeno.

Ocenjujemo tudi skicirko (princip portfolio) in skupinske likovne izdelke ter seminarske naloge.

Popravljanje negativne ocene (ali neocenjeno) iz UZG - pisno, ob koncu leta preverjanje za celoletno snov ali po dogovoru; izdelki – po dogovoru.

**Glasba**

1.konferenca: ena ustna ocena

2.konferenca: ena ustna ocena, ena pisna ocena.

Dijaki, ki sodelujejo v šolskem pevskem zboru (se redno udeležujejo pevskih vaj in nastopov) dobijo eno odlično oceno na konferenčno obdobje.

V šolskem letu dobi dijak najmanj eno ustno oceno. Število ustnih ocen navzgor ni omejeno.

Popravljanje negativne ocene (ali neocenjeno) - ustno, v roku 14 dni po konferenci ali po dogovoru.

**Psihologija**

1.konferenca: ena pisna ocena

2.konferenca: dve pisni oceni, praviloma ena ustna ocena

V šolskem letu dobi dijak najmanj eno ustno oceno. Število ustnih ocen navzgor ni omejeno.

Popravljanje negativne ocene (ali neocenjeno) - ustno, v roku 14 dni po konferenci ali po dogovoru.